**Ministru kabineta noteikumu projekta "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 28. jūnijā Ministru kabinetā tika pieņemti grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" (turpmāk – Noteikumi), kas stājās spēkā 2016. gada 1. jūlijā. Ar minētajiem grozījumiem Noteikumu 28. punkts, kas noteic samaksas apmēru juridiskās palīdzības sniedzējam par sniegto juridisko palīdzību uzsāktā kriminālprocesā, izteikts jaunā redakcijā, vienlaikus mainot 28. punkta apakšpunktu numerāciju. Noteikumu 30., 32. un 44. punktā cita starpā ietverta atsauce uz Noteikumu 28. punkta apakšpunktiem, kas līdz ar grozījumiem bija precizējami, taču kļūdas dēļ tas netika izdarīts.Ņemot vērā minēto, Noteikumu 30., 32. un 44. punktā ietvertās atsauces precizējamas.  Nepieciešams tehniski precizēt Noteikumu 31.1punktu, saskaņojot tajā lietoto terminoloģiju ar Noteikumu 28.10. apakšpunktu, nosakot, ka juridiskās palīdzības sniedzējam, kas aizstāv vai pārstāv divas vai vairākas personas vienā kriminālprocesā, samaksu par iepazīšanos ar vienu krimināllietas materiālu sējumu tiesā (tai skaitā, izlemjot jautājumu par drošības līdzekļa piemērošanu tiesā) par katru aizstāvamo vai pārstāvamo personu aprēķina 65 % apmērā no summas, kas paredzēta šo noteikumu 28.10.  apakšpunktā.Saskaņā ar Noteikumu 42. punktu, lai saņemtu samaksu par Noteikumu 28.1., 28.2., 28.3., 28.4., 28.5. un 28.6. apakšpunktā minētās juridiskās palīdzības sniegšanu, juridiskās palīdzības sniedzējs iesniedz administrācijā paziņojumu ([2. pielikums](http://likumi.lv/doc.php?id=202908#piel2)), ko apstiprinājis attiecīgās lietas izskatīšanā iesaistītais procesa virzītājs, tiesas priekšsēdētāja norīkots darbinieks, ja lietā ir noteikta videokonference, vai par dokumentu saņemšanu adresāta iestādē atbildīgā persona. Latvijas Republikas Advokatūras likuma 54.1 panta pirmās daļas 1. punkts noteic, ka zvērinātu advokātu vecākais organizē tiesas darbības teritorijā praktizējošo advokātu darbu, kā arī sastāda advokātu dežūru grafikus valsts nodrošinātās aizstāvības un pārstāvības veikšanai kriminālprocesā pēc procesa virzītāja pieprasījuma vai Latvijas Zvērinātu advokātu padomes uzdevumā – arī citās lietās. Ievērojot minēto, papildus esošajam apstiprinājumam, nepieciešams ieviest zvērinātu advokātu vecākā, kas organizē piekritīgās tiesu darbības teritorijas praktizējošo juridiskās palīdzības kriminālprocesā sniedzēju darbu un sastāda viņu dežūru grafiku, apstiprinājumu. Turklāt gadījumā, ja zvērinātu advokātu vecākais neapstiprina paziņojumu (2. pielikums), viņam ir pienākums par minēto trīs darbdienu laikā informēt attiecīgajā lietā iesaistīto procesa virzītāju. Līdz ar to Noteikumus nepieciešams papildināt ar 44.1 punktu, kas noteiktu minēto kārtību. Lai padarītu saprotamāku Noteikumu piemērošanu, precizējams Noteikumu 46. punkts, nosakot, ka juridiskās palīdzības sniedzējs paziņojumu ([2. pielikums](http://likumi.lv/ta/id/202908-noteikumi-par-valsts-nodrosinatas-juridiskas-palidzibas-apjomu-samaksas-apmeru-atlidzinamajiem-izdevumiem-un-to-izmaksas#piel2)) iesniedz Juridiskās palīdzības administrācijā divu mēnešu laikā no tā apstiprināšanas šo noteikumu [42.](http://likumi.lv/ta/id/202908-noteikumi-par-valsts-nodrosinatas-juridiskas-palidzibas-apjomu-samaksas-apmeru-atlidzinamajiem-izdevumiem-un-to-izmaksas#p42) un [44. punktā](http://likumi.lv/ta/id/202908-noteikumi-par-valsts-nodrosinatas-juridiskas-palidzibas-apjomu-samaksas-apmeru-atlidzinamajiem-izdevumiem-un-to-izmaksas#p44) noteiktajā kārtībā.Ņemot vērā, ka šobrīd Noteikumos nav noteikts, cik dienu laikā Noteikumu 55. punktā minētajā gadījumā precizētais paziņojums iesniedzams Juridiskās palīdzības administrācijā, Noteikumi papildināti ar 55.1punktu. Proti, Noteikumu 55.1punktā juridiskās palīdzības sniedzējam noteikts pienākums 10 darbdienu laikā precizēto paziņojumu iesniegt Juridiskās palīdzības administrācijā. Turklāt, lai lietā iesaistītais procesa virzītājs būtu informēts par precizēto paziņojumu, Noteikumu 55.1punktā juridiskās palīdzības sniedzējam noteikts pienākums precizētā paziņojuma (2. pielikums) kopiju iesniegt attiecīgajā lietā iesaistītajam procesa virzītājam pievienošanai lietas materiāliem. Atbilstoši veiktajiem grozījumiem, precizēts Noteikumu 2. pielikums. |
| 3. | Projekta izstrādē iesaistītās institūcijas | Juridiskās palīdzības administrācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Valsts nodrošinātās juridiskās palīdzības sniedzēji, zvērinātu advokātu vecākie.  |
| Tiesiskā regulējuma ietekme uz tautsaimniecību un administratīvo slogu | Lai nodrošinātu valsts nodrošinātās juridiskās palīdzības sniegšanu kriminālprocesā, atbilstoši normatīvajos aktos noteiktajai kārtībai, tas ir, lai valsts nodrošinātās juridiskās palīdzības sniedzēji sniegtu juridisko palīdzību, ievērojot zvērinātu advokātu vecāko sastādīto dežūru grafiku, valsts nodrošinātās juridiskās palīdzības sniedzēji samaksu par valsts nodrošinātās juridiskās palīdzības sniegšanu varēs saņemt pēc tam, kad zvērinātu advokātu vecākais būs apstiprinājis paziņojumu par valsts nodrošinātās juridiskās palīdzības sniegšanu (Noteikumu 2. pielikums). Līdz ar grozījumiem Noteikumos radītais administratīvais slogs vērtējams kā nenozīmīgs un attiecināms uz konkrētu personu loku, tas ir zvērinātiem advokātiem, kas sniedz valsts nodrošināto juridisko palīdzību kriminālprocesā un uz zvērinātu advokātu vecākajiem. Norādāms, ka slogs nav saistīts ar papildu izmaksām, kādai no šīm personu grupām. Savukārt ieguvums būs daudz būtiskāks - tiks izslēgti gadījumi, kad tiek apieta normatīvajos aktos noteiktā valsts nodrošinātā juridiskās palīdzības sniedzēja norīkošanas kārtība, tādējādi tiks celta procesa kvalitāte un nodrošināta to personu, kurām ir tiesības uz aizstāvību, tiesību un interešu ievērošana, pilnvērtīga un kvalitatīva aizsardzība. |
| Administratīvo izmaksu monetārs novērtējums | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Konsultācijas ar Latvijas Zvērinātu advokātu padomi un Juridiskās palīdzības administrāciju. |
| 2. | Sabiedrības līdzdalība projekta izstrādē | Notikušas sanāksmes ar VI sadaļas 1. punktā minētajām iestādēm. |
| 3. | Sabiedrības līdzdalības rezultāti | Sanāksmju rezultātā iesaistītās iestādes vienojās, ka nepieciešams stiprināt valsts nodrošinātās juridiskās palīdzības sniegšanas kārtību kriminālprocesa ietvaros, līdz ar to izdarāmi grozījumi Noteikumos.  |
| 4. | Cita informācija | Nav. |

*Anotācijas III, IV, V un VII sadaļa – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

29.11.2016. 10:01

828

S.Šube

67036838, Sindija.Sube@tm.gov.lv